
Riigihanke „Narva Sadama rekonstrueerimistööd” 

avatud hankemenetluse tulemuste kinnitamine

1. ASJAOLUD JA MENETLUSE KÄIK 
Narva Linnavalitsus võttis 09.09.2009.a. vastu korralduse nr 1000-k «Riigihanke „Narva Sadama rekonstrueerimistööd” avatud hankemenetluse korraldamine», millega otsustati algatada riigihanke «Narva Sadama rekonstrueerimistööd» avatud hankemenetlus hanketeate esitamisega riiklikule riigihangete registrile.
07.10.2009.a. toimus Narva Linnavalitsuse 29.12.2005.a korraldusega nr 1400-k moodus-tatud Narva Linnavalitsuse Riigihangete komisjoni koosolek, millel avati konkursi-pakkumistega pakendid (Pakkumuste avamise protokoll). 
Pakkuja Celander Ehitus OÜ ja AS Bygg & Maskin ei esitanud projektijuhi ja objektijuhi haridust tõendavast dokumendist koopiaid. Vastava informatsiooni sai komisjon projektijuhi ja objektijuhi CV-st. Pakkuja Ferdmaster OÜ ja AS Talter ei esitanud 2006-2008 majandusaastate aruannete väljavõtteid. Vastava informatsiooni sai komisjon elektroonilisest äriregistrist.
02.11.2009.a. Riigihangete komisjon leidis, et kõik pakkumuse esitanud pakkujad vastavad hankedokumentides sätestatud kvalifitseerimistingimustele (Pakkujate kvali-fitseerimise protokoll). Narva Linnavalitsuse Riigihangete komisjoni 02.11.2009.a koosolekul toimus pakkumuste hankedokumentides sätestatule vastavuse hindamine. 
Ühispakkujad AS VANT ja OÜ Coniery ei esitanud hankedokumentides nõutud alltöö-võtjate nimekirja või kinnitust alltöövõtjate mittekasutamise kohta.  Komisjon otsustas lugeda selle puuduse ebaoluliseks, kuna selles ei esine sisulisi kõrvalekaldeid hankedoku-mentides nimetatud tingimustest. 

Ühispakkujate OÜ Roxor Ehitus, OÜ Built Ehitus ja OÜ EUBAL EHUTUS pakkumuses tekitas mõnede positsioonide maksumus vajaduse nende põhjendatuse selgitamiseks. Komisjon nõudis pakkujalt  asjakohast kirjalikku selgitust vastavate hinnapakkumuse positsioonide maksumuse moodustamise kohta. Pakkuja esitas omapoolse selgituse 30.10.2009.a. Komisjon kontrollis esitatud selgituse ja otsustas selle aktsepteerida.

02.11.2009.a. Riigihangete komisjon leidis, et kõik kvalifitseeritud pakkujate poolt esitatud pakkumused vastavad hankedokumentides sätestatud tingimustele (Pakkumuste vastavaks tunnistamise protokoll). Riigihanke «Narva Sadama rekonstrueerimistööd» (viitenumber 114461) hankedokumentide punkti 16.2. kohaselt hankija võrdleb ja hindab pakkumusi pakkumuse maksumuse järgi. Edukaks tunnistatakse madalaima maksumuse-ga pakkumus. 
02.11.2009.a. Riigihangete komisjon hindas ja võrdles vastavaks tunnistatud pakkumusi ülaltoodud hindamiskriteeriumite alusel, tunnistades edukaks OÜ Roxor Ehitus (Reg. kood 10521705), OÜ Built Ehitus (Reg.kood 10895245) ja OÜ EUBAL EHUTUS (Reg.kood 11251053) poolt esitatud ühispakkumuse kui kõige madalama hinnaga pakku-muse (Pakkumuste edukaks tunnistamise protokoll).
Lähtudes ülaltoodust ning Narva Linnavalitsuse 08.03.2006.a määruse nr 298 «Riigi-hangete läbiviimise reglement» § 16 punktis 1 sätestatust, esitab riigihanke eest vastutavaks määratud isik – Narva Linnavalitsuse Linnavara- ja Majandusameti ehitusosakonna vanemspetsialist Tatjana Rušeljuk – avatud hankemenetluse tulemused Narva Linnavalitsusele kinnitamiseks.
2. ÕIGUSLIKUD JÄRELDUSED 
«Riigihangete seaduse» § 50 lõike 3 järgi juhul, kui hankija sõlmib hankelepingu madalaima hinnaga pakkumuse alusel, hindab ta pakkumusi lähtuvalt nende maksumusest ja tunnistab kirjaliku otsusega edukaks kõige madalama hinnaga pakkumuse.

«Kohaliku omavalitsuse korralduse seaduse» § 30 lõike 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse. 

Vastavalt Narva Linnavalitsuse 08.03.2006.a määruse nr 298 «Riigihangete läbiviimise reglement» § 16 punktile 1 esitab riigihanke eest vastutav isik konkursi tulemused Narva Linnavalitsusele võitja kinnitamiseks.

3. OTSUS

3.1. Kinnitada riigihanke «Narva Sadama rekonstrueerimistööd» (viitenumber 114461) avatud hankemenetluse tulemused, vastavalt lisatud Narva Linnavalitsuse Riigihan-gete komisjoni protokollidele.

3.2. Tunnistada edukaks OÜ Roxor Ehitus (Reg.kood 10521705), OÜ Built Ehitus (Reg.kood 10895245) ja OÜ EUBAL EHUTUS (Reg.kood 11251053) poolt esita-tud ühispakkumus kui kõige madalama maksumusega pakkumus.
3.3. Narva Linnavalitsuse Linnavara- ja Majandusametil, direktori kohusetäitja Tamara Luigas´e isikus, sõlmida, RHS § 69 lg-s 1 sätestatud tähtaja möödudes, edukaks tunnistatud pakkumuse esitanud pakkuja(te)ga ehitustööde hankeleping.
4. RAKENDUSSÄTTED 

4.1. Narva Linnavalitsuse Linnavara- ja Majandusametil teha korraldus asjaosalistele kirjalikult teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, kuid mitte pärast hankelepingu sõlmimist, esitades vaidlustuse Riigihangete Ameti vaidlustuskomisjonile «Riigihangete seaduses» sätestatud korras.

